CELEX: 32011R0157
Language: da
Date: 2011-02-21 00:00:00
Title: Kommissionens forordning (EU) nr. 157/2011 af 21. februar 2011 om ændring af forordning (EF) nr. 884/2006 om gennemførelsesbestemmelser til Rådets forordning (EF) nr. 1290/2005 for så vidt angår finansiering af interventionsudgifter inden for rammerne af offentlige oplagringsoperationer

22.2.2011   
            
            
               DA
            
            
               Den Europæiske Unions Tidende
            
            
               L 47/1
            
         KOMMISSIONENS FORORDNING (EU) Nr. 157/2011
   af 21. februar 2011
   om ændring af forordning (EF) nr. 884/2006 om gennemførelsesbestemmelser til Rådets forordning (EF) nr. 1290/2005 for så vidt angår finansiering af interventionsudgifter inden for rammerne af offentlige oplagringsoperationer
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 42, og
   ud fra følgende betragtninger:
   
               (1)
            
            
               Ifølge artikel 4, stk. 1, litra b), i Kommissionens forordning (EF) nr. 884/2006 (2) finansieres udgifter til de materielle operationer som følge af køb, salg eller enhver anden afhændelse af produkterne af Den Europæiske Garantifond for Landbrugets (EGFL) på grundlag af faste beløb. Endvidere fastsætter artikel 4, stk. 1, litra c), i nævnte forordning, at udgifter til materielle operationer, som ikke nødvendigvis har tilknytning til køb, salg eller enhver anden afhændelse af produkterne, finansieres af EGFL på grundlag af faste eller ikke-faste beløb.
            
         
               (2)
            
            
               Det er af hensyn til klarheden hensigtsmæssigt, at det i artikel 4, stk. 1, i forordning (EF) nr. 884/2006 præciseres, at udgifter, der finansieres af EGFL, kan omfatte omkostninger ved transport inden for eller uden for en medlemsstats område eller i forbindelse med eksport på visse betingelser. Finansieringen af sådanne udgifter bør ske efter godkendelse i overensstemmelse med proceduren i artikel 195, stk. 2, i Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (3).
            
         
               (3)
            
            
               Forordning (EF) nr. 884/2006 bør ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra Komitéen for Landbrugsfondene —
            
         VEDTAGET DENNE FORORDNING:
   Artikel 1
   I artikel 4, stk. 1, i forordning (EF) nr. 884/2006 tilføjes efter litra c) som litra ca):
   
               »ca)
            
            
               Udgifter til transport inden for eller uden for en medlemsstats område eller i forbindelse med eksport, på grundlag af faste eller ikke-faste beløb, godkendes efter proceduren i artikel 195, stk. 2, i Rådets forordning (EF) nr. 1234/2007.«.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. februar 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 209 af 11.8.2005, s. 1.
   
      (2)  EUT L 171 af 23.6.2006, s. 35.
   
      (3)  EUT L 299 af 16.11.2007, s. 1.